Na osnovu člana 39. stav 2. tačka 21. Zakona o lokalnoj samoupravi ( „Službeni glasnik Republike Srpske“, broj 97/16, 36/19 i 61/21) i člana 37. stav 2. tačka 21 . Statuta grada Derventa ( „Službeni glasnik grada Derventa“, broj 6/21 ) na prijedlog Gradonačelnika grada Derventa , Skupština grada Derventa na \_\_\_\_\_\_ sjednici održanoj \_\_\_\_\_ 2025. godine , donijela je

R J E Š E Nj E

o imenovanju načelnika Odjeljenja za privredu i društvene djelatnosti

Gradske uprave Grada Derventa

1. Đurđa Dodig Pijetlović , diplomirani ekonomista, imenuje se za načelnika Odjeljenja za privredu i društvene djelatnosti Gradske uprave Grada Derventa sa 05. martom 2025. godine.

2. Načelnik Odjeljenja za privredu i društvene djelatnosti imenuje se na vrijeme trajanja mandata saziva Skupštine grada koji ga je imenovao.

3. Ovo rješenje stupa na snagu danom donošenja a objaviće se u „Službenom glasniku grada Derventa“.

O b r a z l o ž e nj e

Istekom mandata Skupštine Grada Derventa saziva 2020-2024. godine razriješen je načelnik Odjeljenja za privredu i društvene djelatnosti na 1 . sjednici održanoj dana 03. decembra 2024. godine jer se u skladu sa Zakonom načelnik odjeljenja imenuje na vrijeme trajanja mandata saziva Skupštine grada koji ga je imenovao.

Gradonačelnik Grada Derventa je u skladu sa članom 78. Zakona o službenicima i namještenicima u organima jedinice lokalne samouprave ( „Službeni glasnik Republike Srpske“, broj 97/16) raspisao Javni konkurs za izbor i imenovanje načelnika odjeljenja Gradske uprave Grada Derventa koji je objavljen u „Glasu Srpske“ od 22. januara 2025. godine u „Službenom glasniku Republike Srpske“, broj 4/25, u „Derventskom listu“ od 23. januara 2025. godine i internet stranici Grada Derventa. Postupak po Javnom konkursu sprovodila je Konkursna komisija za sprovođenje javnog konkursa za izbor i imenovanje načelnika odjeljenja u Gradskoj upravi Grada Derventa koju je imenovao Gradonačelnik.

Nakon pregledanja dokaza priloženih uz prijavu na rukovodeće radno mjesto načelnik Odjeljenja za privredu i društvene djelatnosti Konkursna komisija za sprovođenje javnog konkursa za izbor i imenovanje načelnika odjeljenja u Gradskoj upravi Grada Derventa je utvrdila da su se prijavila tri kandidata koja ispunjavaju uslove konkursa i to: Đurđa Dodig Pijetlović , diplomirani ekonomista, Slaven Pašalić, diplomirani inženjer šumarstva i Teodor Glišić , diplomirani inženjer šumarstva. Po okončanom izbornom postupku Konkursna komisija za sprovođenje javnog konkursa za izbor i imenovanje načelnika odjeljenja u Gradskoj upravi Grada Derventa je Gradonačelniku dostavila Listu za izbor kandidata broj 02-120-1.11/25 od 14. februara 2025. godine po redoslijedu kandidata koje je rangirala počevši od najboljeg rezultata ostvarenog u izbornom postupku, sa zapisnicima o preduzetim radnjama u toku izbornog postupka.

Na Listi za izbor kandidata po redoslijedu kandidata rangiranih počev od najboljeg ostvarenog rezultata koju je sačinila Konkursna komisija za sprovođenje javnog konkursa za izbor i imenovanje načelnika odjeljenja u Gradskoj upravi Grada Derventa za rukovodeće radno mjesto načelnik Odjeljenja za privredu i društvene djelatnosti Đurđa Dodig Pijetlović je rangirana na prvo mjesto sa brojem dodijeljenih 50 bodova od mogućih 50 bodova , na drugo mjesto je rangiran Slaven Pašalić sa brojem dodijeljenih 46 bodova od mogućih 50 bodova a na treće mjesto je rangiran Teodor Glišić sa brojem dodijeljenih 38 bodova od mogućih 50 bodova .

Gradonačelnik je na osnovu naprijed navedenog a shodno odredbi člana 59. stav 1. tačka 9. Zakona o lokalnoj samoupravi („Službeni glasnik Republike Srpske“, broj 97/16, 36/19 i 61/21 ) utvrdio prijedlog rješenja kao u dispozitivu i predlaže Skupštini grada donošenje istog .

Skupština grada je na \_\_\_\_\_\_\_sjednici održanoj \_\_\_\_\_\_\_\_\_. godine donijela rješenje kao u dispozitivu rješenja.

PRAVNA POUKA: Protiv ovog rješenja može se izjaviti žalba Odboru za žalbe grada Derventa u roku od 15 dana od dana prijema rješenja.

Broj: 01-111-\_\_ / 2025

PREDSJEDNIK

Datum: \_\_\_ 2025. godine

SKUPŠTINE GRADA

Siniša Jeftić

OBRAĐIVAČ: PREDLAGAČ:

Stručna služba Gradonačelnika GRADONAČELNIK

Igor Žunić