Na osnovu člana 39. stav 2. tačka 21. Zakona o lokalnoj samoupravi ( „Službeni glasnik Republike Srpske“, broj 97/16, 36/19 i 61/21) i člana 37. stav 2. tačka 21. Statuta grada Derventa ( „Službeni glasnik grada Derventa“, broj 6/21 i 20/21 ) Skupština Grada Derventa na \_\_\_\_\_\_ sjednici održanoj \_\_\_\_\_ 2025. godine , donijela je

R J E Š E Nj E

o imenovanju načelnika Odjeljenja za prostorno uređenje

Gradske uprave Grada Derventa

1. Maša Adžić, diplomirani pravnik, imenuje se za načelnika Odjeljenja za prostorno uređenje Gradske uprave Grada Derventa sa 05. martom 2025. godine.

2. Načelnik Odjeljenja za prostorno uređenje imenuje se na vrijeme trajanja mandata saziva Skupštine grada koji ga je imenovao.

3. Ovo rješenje stupa na snagu danom donošenja a objaviće se u „Službenom glasniku grada Derventa“.

O b r a z l o ž e nj e

Istekom mandata Skupštine opštine Derventa saziva 2020-2024 godine razriješen je načelnik Odjeljenja za prostorno uređenje na Konstitutivnoj sjednici održanoj dana 03. decembra 2024. godine jer se u skladu sa Zakonom načelnik odjeljenja imenuje na vrijeme trajanja mandata saziva Skupštine grada koji ga je imenovao.

Gradonačelnik Grada Derventa je u skladu sa članom 78. Zakona o službenicima i namještenicima u organima jedinice lokalne samouprave ( „Službeni glasnik Republike Srpske“, broj 97/16) raspisao Javni konkurs za izbor i imenovanje načelnika odjeljenja Gradske uprave Grada Derventa koji je objavljen u „Glasu Srpske“ od 22. januara 2025. godine u „Službenom glasniku Republike Srpske“, broj 4/25 , u „Derventskom listu“ od 23. januara 2025. godine i internet stranici Grada Derventa. Postupak po Javnom konkursu sprovodila je Konkursna komisija za sprovođenje javnog konkursa za izbor i imenovanje načelnika odjeljenja u Gradskoj upravi Grada Derventa koju je imenovao Gradonačelnik. Nakon pregledanja dokaza priloženih uz prijavu na rukovodeće radno mjesto načelnik Odjeljenja za prostorno uređenje Konkursna komisija za sprovođenje javnog konkursa za izbor i imenovanje načelnika odjeljenja u Gradskoj upravi Grada Derventa je utvrdila da su se prijavila 2 kandidata koja su ispunjavala uslove konkursa i to : Adžić Maša, diplomirani pravnik i Glišić Teodor diplomirani inženjer šumarstva.

Po okončanom izbornom postupku Konkursna komisija za sprovođenje javnog konkursa za izbor i imenovanje načelnika odjeljenja u Gradskoj upravi Grada Derventa je Gradonačelniku dostavila Listu za izbor kandidata , broj 02-120-1.11/25 od 14. februara 2025. godine po redoslijedu kandidata koje je rangirala počevši od najboljeg rezultata ostvarenog u izbornom postupku, sa zapisnicima o preduzetim radnjama u toku izbornog postupka.

Na Listi za izbor kandidata po redoslijedu kandidata rangiranih počev od najboljeg ostvarenog rezultata koju je sačinila Konkursna komisija za sprovođenje javnog konkursa za izbor i imenovanje načelnika odjeljenja u Gradskoj upravi Grada Derventa za rukovodeće radno mjesto načelnik Odjeljenja za prostorno uređenje Adžić Maša je rangirana na prvo mjesto sa brojem dodijeljenih 50 bodova od mogućih 50 bodovaa a na drugo mjesto je rangiran Glišić Teodor sa brojem dodijeljenih 40 bodova od mogućih 50 bodova. Gradonačelnik je na osnovu naprijed navedenog a shodno odredbi člana 59. stav 1. tačka 9. Zakona o lokalnoj samoupravi utvrdio prijedlog rješenja kao u dispozitivu i predlaže Skupštini grada donošenje istog.

Skupština grada je \_\_\_sjednici održanoj \_\_\_ godine donijela rješenje kao u dispozitivu rješenja.

PRAVNA POUKA: Protiv ovog rješenja može se izjaviti žalba Odboru za žalbe grada Derventa u roku od 15 dana od dana prijema rješenja.

Broj: 01-111-\_\_ / 2025

PREDSJEDNIK

Datum: \_\_\_ 2025 godine.

SKUPŠTINE GRADA

Siniša Jeftić

OBRAĐIVAČ: PREDLAGAČ:

Stručna služba Gradonačelnika GRADONAČELNIK

Igor Žunić