Na osnovu člana 39. stav 2. taka 21. Zakona o lokalnoj samoupravi („Službeni glasnik Republike Srpske“, broj 97/16, 36/19 i 61/21), člana 55. stav 3. tačka 1. i stav 4. Zakona o službenicima i namještenicima u organima jedinice lokalne samouprave („Službeni glasnik Republike Srpske“, broj 97/16) i člana 37. stav 2. tačka 1. Statuta grada Derventa („Službeni glasnik grada Derventa“, broj 6/21, 20/21 i 10/22) Skupština grada Derventa na \_\_\_\_\_ sjednici održanoj \_\_\_\_2025. godine donosi

R J E Š E Nj E

o razrješenju vršioca dužnosti načelnika Odjeljenja za privredu

i društvene djelatnosti

1. Slaven Pašalić razrješava se dužnosti vršioca dužnosti načelnika Odjeljenja za privredu i društvene djelatnosti Gradske uprave Grada Derventa sa 4. martom 2025. godine.

2. Imenovani iz tačke 1. ovog rješenja prava po osnovu radnog odnosa nakon razrješenja ostvaruje u skladu sa zakonom a na osnovu rješenja nadležnog organa.

3. Ovo rješenje stupa na snagu danom donošenja a objaviće se u „Službenom glasniku grada Derventa“.

O b r a z l o ž e nj e

Članom 39. stav 2. tačka 21. Zakona o lokalnoj samoupravi („Službeni glasnik Republike Srpske“, broj 97/16, 36/19 i 61/21) i članom 37. stav 2. tačka 21. Statuta grada Derventa („Službeni glasnik grada Derventa“, broj 6/21, 20/21 i 10/22) propisano je da skupština ima nadležnosti da između ostalih, imenuje i razrješava načelnike odjeljenja.

Članom 55. stav 3. tačka 1. Zakona o službenicima i namještenicima u oraganima jedinice lokalne samouprave („Službeni glasnik Republike Srpske“, broj 97/16) je propisano da načelnika odjeljenja ili službe razrješava dužnosti skupština u slučaju isteka vremena na koje je imenovan a stavom 4. istog člana propisano je da skupština na prijedlog gradonačelnika imenuje vršioca dužnosti načelika odjeljenja ili službe do okončanja postupka imenovanja načelnika odjeljenja ili službe u skladu sa zakonom a najduže na period do 90 dana.

Slaven Pašalić imenovan je za vršioca dužnosti načelnika Odjeljenja za privredu i društvene djelatnosti Gradske uprave Grada Derventa na 1. sjednici održanoj 3.12.2024. godine i to do završetka postupka javne konkurencije a najduže na period do 90 dana. Gradonačelnik Grada Derventa je raspisao javni konkurs za izbor i imenovanje načelnika odjeljenja Gradske uprave Grada Derventa i imenovao Konkursnu komisiju za sprovođenje javnog konkursa za izbor i imenovanje načelnika odjeljenja u Gradskoj upravi Grada Derventa .

Postupak po javnom konkursu za izbor i imenovanje načelnika odjeljenja Gradske uprave Grada Derventa je okončan a Konkursna komisija za sprovođenje javnog konkursa je dostavila gradonačelniku prijedlog sa rang-listom za izbor sa zapisnicima o preduzetim radnjama u toku izbornog postupka čime su stvorene pravne pretpostavke za konačno imenovanje načelnika Odjeljenja za privredu i društvene djelatnosti na novi mandat i razrješenje vršioca dužnosti načelnika Odjeljenja za privredu i društvene djelatnosti .

Gradonačelnik je u skladu sa članom 55. stav 3. tačka 1. i stav 4. Zakona o službenicima i namještenicima u organima jedinice lokalne samouprave utvrdio prijedlog rješenja kao u dispozitivu i predložio Skupštini Grada Derventa donošenje istog.

Skupština grada Derventa je na \_\_\_\_\_ sjednici održanoj \_\_\_\_\_ 2025. godine donijela Rješenje kao u dispozitivu.

Pravna pouka: Protiv ovog rješenja može se uložiti žalba Odobu za žalbe grada Derventa u roku od 15 dana od dana dostavljanja.

SKUPŠTINA GRADA DERVENTA

Broj: 01-111- PREDSJEDNIK S G

Datum : Siniša Jeftić

Obrađivač: Predlagač:

Stručna služba Gradonačelnika GRADONAČELNIK

Igor Žunić