**REPUBLIKA SRPSKA**

**GRAD DERVENTA**

**GRADONAČELNIK**

**I Z V J E Š T A J**

o realizaciji Programa sanacije i održavanja lokalnih putnih pravaca na području grada Derventa u 2024. godini

Derventa, mart 2025. godine

Skupština grada Derventa je 14.12.2023. godine na 28. sjednici, donijela Program sanacije i održavanja lokalnih i nekategorisanih puteva i ulica na području grada Derventa u 2024. godini.

Zakonom o javnim putevima („Službeni glasnik Republike Srpske“, broj: 89/13 i 83/19), Pravilnikom o održavanju, rehabilitaciji i zaštiti javnih puteva i putnih objekata („Službeni glasnik Republike Srpske“', broj 6/15) i Odlukom o upravlјanju i zaštiti lokalnih i nekategorisanih puteva i ulica na području grada Derventa („Službeni glasnik grada Derventa“, broj 13/23) definisano je održavanje javnih puteva i objekata, obavlјanje stalnog nadzora nad stanjem javnih puteva i objekata, način i uslovi obavlјanja nadzorne službe kao i uslovi koje mora ispunjavati izvođač koji se bavi održavanjem i zaštitom javnih puteva i objekata, zaštita i finansiranje lokalnih i nekategorisanih puteva na području grada Derventa.

Navedenim propisima definisano je održavanje javnih puteva koje obuhvata radove na kolovozu, bankinama, kosinama nasipa, usjeka i zasjeka, trupu puta, oblogama, obložnim i potpornim zidovima, objektima za odvodnjavanje, propustima, mostovima, tunelima, galerijama, saobraćajnoj signalizaciji i putnoj opremi, kao i radove u putnom pojasu i pružnim prelazima.

Takođe je propisano da se javni putevi moraju održavati u takvom stanju koje omogućava vršenje trajnog, bezbjednog i nesmetanog saobraćaja za koji su putevi namijenjeni.

Sanacija i održavanje lokalnih puteva i putnih elemenata u 2024. godini na području grada Derventa vršena je nakon sprovedenih procedura u skladu sa Zakonom o javnim nabavkama.

Sanacija lokalnih i nekategorisanih puteva vršena je ugradnjom tampona (jalovine) i profilisanjem trase puta, dok su asfaltni dijelovi sanirani u skladu sa stepenom oštećenja. Tako su udarne rupe sanirane isijecanjem oštećene površine, čišćenjem i mazanjem emulzijom isječenih ivica, te polaganjem novog asfalta i valјanjem ili nabijanjem žabom novougrađenog asfalta u zavisnosti od radne površine. Kod oštećenja asfalta koja se manifestuju denivelacijom saobraćajnice ili „kuhanjem“ tamponskog sloja, vršen je iskop u dubini cca 40 cm, zatim se nasipao i valјao tampon do potrebne zbijenosti, te se na kraju procesa pristupilo polaganju novog asfaltnog sloja i valјanju istog.

Za poslove krplјenja udarnih rupa ugovorena i realizovana je količina od 200 m2, dok je za sanaciju asfaltnih oštećenja sa zamjenom tamponskog sloja ugovorena i realizovana količina 450 m2. Količina nabavlјenog i ugrađenog tampona iznosila je 2.000 m3. Takođe za ove potrebe angažovana je radna mašina „grejeder“ u vremenu od 148 efektivnih radnih časova.

Na lokalnim putevima u toku 2024. godine izvršeno je košenje bankina na slјedećim lokalnim putevima:

* Derventa – Kalenderovci, 8.000,00 m2;
* Modran – Osinja centar, 10.000,00 m2.

Sječenje rastinja i drveća u toku 2024. godine vršeno je na slјedećim lokalnim putevima:

* Modran – Osinja 5.000,00 m2;
* Osinja – Pojezna , 4.000,00 m2;
* Derventa – Kalenderovci 6.000 m2.

U toku 2024. godine vršeno je čišćenje kanala na slјedećim lokalnim putevima:

* Modran – Osinja, 2.250,00 m1.

U toku 2024. godine izvršeno je obilјežavanje središnje linije širine d=12 cm na slјedećim lokalnim putevima:

* Derventa – Osinja, u dužini 4.686 m¹;
* Derventa – Kalenderovci, u dužini 2.535 m¹
* Kalenderovci – Detlak, u dužini 1.585 m¹.

Nabavlјena je vertikalna saobraćajna signalizacija u iznosu od 5.000 KM.

Za potrebe zimske službe, planirana su sredstva u iznosu od 25.000 KM, a ista su realizovana u iznosu od 18.363,59 KM.

Rekapitulacija planiranih i realizovanih sredstava

|  |  |  |  |
| --- | --- | --- | --- |
| Red.br | Opis poslova | Planirano (KM) | Realizovano (KM) |
|  | Sanacija udarnih rupa, posipanje i grejderisanje lokalnih puteva | 150.000,00 | 118.269,45 |
|  | Čišćenje i iskop objekata za odvodnju, košenje, horizontalna i vertikalna signalizacija | 50.000,00 | 44.984,33 |
|  | Zimska služba | 25.000,00 | 18.363,59 |
|  | UKUPNO | 225.000,00 | 181.617,37 |

SKUPŠTINA GRADA DERVENTA

Broj: PREDSJEDNIK SKUPŠTINE

Derventa Siniša Jeftić